Школа. У мястэчку размяшчалася і школа, якая да 1914 года знаходзілася ў спецыяльным будынку – як падымаешся на гару, з правага боку. Немцы школу закрылі, будынак разабралі. Пасля школа размяшчалася ў прыстасаваных хатах у Барадынкі, у Жусіна. Затым шасцікласная школа (у 7 клас трэба было ісці вучыцца ў гімназію ў Свянцяны) размясцілася ў прыгожым будынку сям’і Памецькаў, дом якіх захаваўся і за-раз. Настаўнікаў было трое: Свяцкі Станіслаў – дырэктар, Суханкуўна Эльжбета, Пшыбылоўская Гэлена.